คือหนูกินยาคุมแบบธรรมดาแล้วมีอะไรกับแฟนแล้วหลั่งในมีโอกาสท้องมั่ยค่ะ แต่กินไม่ตรงเวลาหนูจะท้องมั่ยค่ะ กังวัลมากเลยค่ั
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา หรือได้ทานต่อเนื่องมาอย่างน้อย 7 วันแล้วก่อนที่จะมีเพศสัมพันธ์ ยาคุมกำเนิดก็จะออกฤทธิ์ในการป้องกันการตั้งครรภ์ได้แล้ว โดยหากทานยาอย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย รวมถึงยายังไม่หมดอายุหรือเสื่อมสภาพ ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% ค่ะส่วนการทานยาที่ไม่ตรงเวลา หากต่างกันเพียงไม่กี่ชั่วโมง ก็ไม่ได้ทำให้ประสิทธิภาพในการป้องกันการตั้งครรภ์ลดลง แต่หากต่างกันหลายชั่วโมง คือประมาณ 6 ชั่วโมงขึ้นไป ก็อาจมีผลทำให้ประสิทธิภาพลดลงได้ค่ะ